Conciert european

Il conciert european al fo un acuardi gjenerâl jenfri lis grandis potencis de Europe dal secul XIX par mantignî l’ecuilibri european dal podê, dai confins politics e des sferis di influence. Mai une unitât perfete e sogjet a disputis e sburts par posizion e influence, il conciert al fo un periodi lunc di relative pâs e stabilitât in Europe dopo des vueris de rivoluzion francese e des vueris napoleonichis che a vevin consumât il continent dai agns novante dal 1700. A son une vore di disputis academics su la nature esate e la durade dal conciert. Cualchi studiôs al dîs che e si è disfate cuasi tant che e je scomençade intai agns ‘20 dal 1800 cuant che lis grandis potencis a no jerin dacuardi su la maniere di gjestî lis rivoltis liberâls in Italie, invezit altris a disin che e je durade fin al sclop de prime vuere mondiâl e altris par ponts intal mieç. Par chei che a sostegnin une durade plui lungje, al è gjeneralmentri dacuardi che il periodi dopo des rivoluzions dal 1848 e de vuere di Crimee (1853-1856) al rapresentave une fase divierse cun dinamichis diviersis dal periodi precedent.

Categorie:Diplomazie
Categorie:Klemens von Metternich